เนื่งจากอาทิตย์ที่แล้วตัดสินใจไปแอบดูแพนด้าที่สวนสันติชัยปราการกับคุณน้อง จำได้ว่าแถวนั้นเพิ่งมีร้านไก่ทอดน่ากินมากมาเปิด ประกอบกับมีดีลลดในอิททิโกพอดี หูยยย หวานหมู ไม่รอช้า กุ๊กไก่จัดการจองเวลาทันทีเลยค่ะ!

ร้านอยู่ตรงข้ามกับป้อมพระสุเมรุค่ะ เป็นร้านที่มีคูหาเดียว เนื่องจากจองไว้เวลา 16.00 น. คิดว่ากุ๊กไก่น่าจะเป็นลูกค้าคนแรกในวันนั้นนะคะ ในร้านแอร์เปิดเย็นฉ่ำมาก เปิดเพลงแนวฮิปปี้หน่อยๆ นี่ก็โยกไปตามจังหวะกะเสียงเพลงเค้าด้วย555 กุ๊กไก่เลือกนั่งที่ชั้นสองค่ะเพราะชั้นแรกค่อนข้างแคบและน่าจะเสียงดังพอควร พอขึ้นบันไดมาปุ๊บ อู้วว ตกแต่งได้อาร์ตมากจีๆ ผนังด้านหนึ่งเป็นไม้ แขวนกรอบรูปที่เป็นภาพขาว-ดำไว้ ส่วนอีกด้านนึงเป็นปูนเปลือย เป็นรูปหญิงสาวสุดฮอตในยุคฮิปปี้ ที่นั่งบนชั้นสองจะมีประมาณ 6-8 โต๊ะได้ และมีโต๊ะใหญ่ไว้รับรองแขกที่มาเป็นกลุ่มใหญ่เช่นกันค่ะ บนโต๊ะจะมีกระดาษทิชชู่ม้วนใหญ่ พร้อมเมนูเหน็บไว้ทุกโต๊ะค่ะ 

ถ่ายรูปไปสักพัก น้องพนักงานก็มารับออเดอร์ค่ะ กุ๊กไก่สั่งไก่กรอบชุดกลางไป เลือก side dish เป็นเฟรนช์ฟราย ส่วนตัวดิปนี้ ชุดกลางเลือกได้สามซอส น้องพนักงานแนะนำ Jack Daniel BBQ ก็โอเค๊ ลองดู แล้วก็ top secret cheese bar dip และ tartar sauce ค่ะ แน่นอนว่าแค่ไก่ชุดกลางเนี่ย มันกระจอกมาก เราจึงสั่งพิซซ่าต้มยำกุ้งดูอีก 1 ถาด! พร้อมกับโค้กอีก 2 กระป๋อง 

รอไม่นานค่ะ ประมาณ 10 นาทีอาหารก็มา เมนูแรกที่มาถึงคือ พิซซ่าต้มยำกุ้งค่ะ!(300 บาท) เสิร์ฟมาในถาดไม้ร้อนๆทั้งหมดแปดชิ้น และมีกุ้งตัวใหญ่ให้ทุกชิ้น! หูยย แค่คิดก็น้ำลายไหล555 ที่เด่นที่สุดคือชีสส มีความหนามาก หนาเท่าแป้งพิซซ่าเลยมั้งนั่น พอลองชิมเข้าไปแล้ว มีเห็ด มีเครื่องแกง น้องว่ารสมันคล้ายๆห่อหมกอ่ะ แต่อร่อยนะ กลิ่นเครื่องเทศขึ้นจมูกเลย สำหรับคนที่ไม่ชอบกินเผ็ดต้องบอกว่าเผ็ดแน่นอน แต่กุ๊กไก่ว่ามันเข้ากันอย่างประหลาด ชีสกับเครื่องแกงเนี่ย

ไล่กันมาคือไก่กรอบชุดกลาง(250 บาท)ค่ะ มีทั้งหมด 10 ชิ้น ทั้งน่องเล็กและปีก ใหญ่ดีค่ะ เห็นอาหารเต็มโต๊ะแล้วรู้สึกมีความสุข กร๊ากกก ไก่ทอดมาร้อนๆ หนังกรอบ พอเอาไปดิบกับชีสคืออร่อยมากกก รสชาติเค็มๆปะแล่มๆ ชอบบบค่ะ! ส่วนแดเนียลแจ๊คก็อร่อยค่ะ ทาร์ทาร์ซอสจะมีรสชาติเปรี้ยวๆนิดนึง เอามาตัดเลี่ยนได้อยู่ค่ะ กินไป ฟังเพลง โยกตัวไป มันคือฟิลลิ่งที่ดีมาก! ในระหว่างนั้นก็มีลูกค้าเริ่มทยอยเข้าร้านมาเรื่อยๆแล้วค่ะ เห็นมะ บอกแล้วร้านเค้าดังงง อ้อ! บนชั้นสองมีห้องน้ำด้วยนะคะ ไม่ต้องกลัวถ้าอยากล้างมือหรือทำธุระส่วนตัว สะดวกมากกก พนักงานก็บริการดีมากกกก เฟรนด์ลี่สุดๆ ชวนเม้าท์มอยด้วย ฮ่าฮ่าฮ่า

พอคิดเงินออกมา หักลบกับดีลอิททิโกอีก 30% แน่นอนว่าไม่มี vat หรือ service charge ให้หงุดหงิดใจแน่นอน กินกันเท่านี้ เหลือแค่ 445 บาท!!!! หารสองเหลือสองร้อยกว่าบาท ใครที่ยังไม่เคยไปลองและคิดอยากจะลองเนี่ย...อย่าพลาดค่ะ! ลองไปกินสักครั้งแล้วจะติดใจ!!!